Кейт Буш
Кейт Буш () е английска певица, чието рождено име е Катерин Буш (Catherine Bush). Родена е на 30 юли 1958 година. Тя е известна със своите текстове, които са като мелодична приказка, и иновативната цялостна композиция на песните. Дебютира през 1978 г. с хита си „Wuthering Heights“, който стои на първата позиция на британската класация за сингли цели 4 седмици.

Биография 

Кейт подписва договор с „EMI“, докато е все още на 16 и учи в гимназията „Свети Джоузеф“. През първите 2 години на договора тя не издава своя продукция на музикалния пазар, а завършва образованието си и взема уроци по танци и музика. По време на този „образователен“ период тя записва над 200 демо записа на свои песни и пее в различни малки зали във и извън Лондон под името KT Bush Band.

В края на 80-те експериментира с уърлд мюзик елементи и в два от албумите си – „Sensual World“ (1989) и „The Red Shoes“ – интегрира обработена българска народна музика в изпълнения на Трио „Българка“.

През 2022 г. хитът на Буш „Running up that Hill“ добива нова популярност благодарение на използването на песента в сериала Stranger Things. Песента поставя рекорди, след като стига до номер 1 в британските музикални класации 37 години след като е издадена.

Дискография

Студийни албуми 
 The Kick Inside (1978)
 Lionheart (1978)
 Never for Ever (1980)
 The Dreaming (1982)
 Hounds of Love (1985)
 The Sensual World (1989)
 The Red Shoes (1993)
 Aerial (2005)
 Director's Cut (2011)
 50 Words for Snow (2011)

Бележки

Външни препратки 
 Кейт Буш се връща към българската народна музика в новия си албум, в. Дневник, 6 април 2011

Певци с вокален диапазон от 5 октави
Британски рок музиканти
Британски музикантки
Алтернативен рок
Английски певици
Изпълнители на Кълъмбия Рекърдс
Носители на музикални награди на Великобритания
Хора от Кент